..., 'ઓબામા આફ્રિકન મૂળના એવા પહેલા અમેરિકન નાગરિક છે જે સરસ બોલે છે, સમજદાર છે, ભ્રષ્ટ નથી અને દેખાવમાં પણ સારા છે.'

આવાં નિવેદનો છતાં આ વખતના રાષ્ટ્રપતિપદના ચૂંટણીપ્રચારમાં જોસેફ બાઇડન અમેરિકાના આફ્રિકન-અમેરિકન સમુદાયમાં ખૂબ લોકપ્રિય રહ્યા. 

અગાઉ બ્લૅક રંગ હોસ્ટ સાથેના ચેટ શોમાં એમણે એવી વાત કરી જેનાથી હંગામો મચી ગયો. 

બ્લૅક રંગના અમેરિકન હોસ્ટ શાર્મલેન થા ગૉડ સાથેની વાતચીતમાં બાઇડને દાવો કર્યો કે, 'જો તમને ટ્રમ્પ અને મારા વચ્ચે પસંદગીમાં સમસ્યા છે તો તમે કાળા છો જ નહીં.'

બાઇડનના આ મોંફાટ નિવ... બાકીનો લેખ લખો:
મે આવીને એવો આરોપ લગાવ્યો હતો કે જો બાઇડને એમને આપત્તિજનક રીતે સ્પર્શ કર્યો હતો, ભેટ્યા હતા કે કિસ કરી હતી.

આ મહિલાઓના આરોપ પછી અમેરિકન ન્યૂઝ ચેનલોમાં સાર્વજનિક કાર્યક્રમોમાં બાઇડને કરેલા મહિલાઓના અભિવાદનની તસવીરો નજીકથી દેખાડવામાં આવી. એમાં અનેક વાર તેઓ મહિલાઓના વાળ સૂંઘતા જોવા મળ્યા.

આ આરોપોના જવાબમાં બાઇડને કહ્યું હતું કે, ભવિષ્યમાં તેઓ મહિલાઓના અભિવાદનમાં વધારે સાવધાની રાખશે.

જોકે, હમણાં માર્ચ મહિનામાં અમેરિકન અભિનેત્રી તારા રીડે આરોપ મૂક્યો કે જો બાઇડને ત્રીસ વર્ષ અગાઉ એમની સાથે યૌનહિંસા કરી હતી. એમને દીવાલ તરફ ધકેલી એમની સાથે જબરદસ્તી કરવાની કોશિશ કરી હતી.

ઉલ્લેખનીય છે કે એ વખતે તારા રીડ બાઇડનની ઑફિસમાં એક સહાયક તરીકે કામ કરતાં હતાં. 

જો બાઇડને તારા રીડના આરોપનું કડક શબ્દોમાં ખંડન કર્યું હતું અને કહ્યું કે આવું કંઈ જ નહોતું થયું.

બાઇડનનો બચાવ કરીને ડેમૉક્રેટિક સમર્થકો ડોનાલ્ડ ટ્રમ્પ સામે ડઝનેકથી વધારે મહિલાઓએ યૌનહિંસાનો આરોપ મૂક્યો છે એવું કહી શકે છે પરંતુ સવાલ એ છે કે તમે શું આવા વર્તનની તુલના રાજકીય પ્રતિસ્પર્ધીનાં કૃત્યો સાથે કરીને જવાબ આપી શકો?

જ્યારથી અમેરિકામાં #MeToo આંદોલન શરૂ થયું ત્યારથી બાઇડન સમેત ડેમૉક્રેટિક પાર્ટીના અનેક નેતાઓ ભાર દઈને એવું કહેતા રહ્યા છે કે, સમાજે મહિલાઓ પર ભરોસો મૂકવો જોઈએ. હવે આવામાં બાઇડન પર લાગેલા આવા આરોપોને છાવરવાની કે ઓછા આંકીને રજૂ કરવાની કોશિશ થાય તેનાથી મહિલા અધિકારો માટે કામ કરનારા લોકોને નિરાશા જ થઈ શકે છે.

એક મુલાકાતમાં તારા રીડે કહ્યું હતું કે, 'બાઇડનના સહયોગી મારા વિશે ભદ્દી વાતો કરે છે અને સોશિયલ મીડિયા પર ગમે તેમ બોલે છે. બાઇડને પોતે તો મને કંઈ નથી કહ્યું પરંતુ બાઇડનના આખા પ્રચારઅભિયાનમાં એક પાખંડ દેખાય છે કે એમનાથી મહિલાઓને કોઈ જ ખતરો નથી. હકીકત તો એ છે કે બાઇડનની નજીક રહેવું ક્યારેય સુરક્ષિત હતું જ નહીં.'

જો બાઇડનની પ્રચારટીમે તારા રીડના આરોપોનું ખંડન કર્યું હતું.

જૂની ભૂલોથી બચવાના પ્રયત્નો

સામાન્ય લોકો સાથેનો ઘરોબો ભલે બાઇડન માટે પહેલેથી મુસીબત બનતો રહ્યો હોય પરંતુ એમના સમર્થકો આશા રાખે છે કે લોકો સાથે સંબંધ બાંધવાની એમની જે ખાસ સ્ટાઇલ છે તેની મદદથી હવે તે પોતાની જૂની ભૂલોના વમળમાં નહીં ફસાય. 

જો બાઇડન પાસે અમેરિકાની સંઘીય રાજનીતિમાં કામ કરવાનો લાંબો અનુભવ છે. તેઓ વૉશિંગ્ટનમાં ખૂબ લાંબા સમયથી સક્રિય છે.

અમેરિકાની સંસદના ઉપરના સદન એટલે કે...